4.10.2022
EL
Επίσημη Εφημερίδα της Ευρωπαϊκής Ένωσης
C 381/7
Προηγούμενη κοινοποίηση συγκέντρωσης (Υπόθεση M.10873 - SANLAM / ALLIANZ / SANLAM ALLIANZ AFRICA JV) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 381/06)
1.
Στις 27 Σεπτεμβρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Sanlam Limited («Sanlam», Νότια Αφρική), — Allianz SE («Allianz», Γερμανία), — Sanlam Allianz Africa Proprietary Limited («Sanlam Allianz Africa», Νότια Αφρική), μια νεοσυσταθείσα κοινή επιχείρηση.
Η Sanlam και η Allianz θα αποκτήσουν, κατά την έννοια του άρθρου 3 παράγραφος 1 στοιχείο β) και του άρθρου 3 παράγραφος 4 του κανονισμού συγκεντρώσεων, τον κοινό έλεγχο της Sanlam Allianz Africa.
Η συγκέντρωση πραγματοποιείται με αγορά μετοχών σε νεοσυσταθείσα εταιρεία που αποτελεί κοινή επιχείρηση.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Sanlam είναι διεθνής όμιλος χρηματοπιστωτικών υπηρεσιών που περιλαμβάνει διάφορους ασφαλιστές, παρόχους χρηματοπι­ στωτικών υπηρεσιών και άλλα χρηματοπιστωτικά ιδρύματα.
— Η Allianz είναι παγκόσμιος ενοποιημένος όμιλος χρηματοπιστωτικών υπηρεσιών που δραστηριοποιείται σε ασφαλίσεις ζωής και ζημιών και σε προϊόντα διαχείρισης περιουσιακών στοιχείων.
3.
Η Sanlam Allianz Africa θα λειτουργεί ως παναφρικανική κοινή επιχείρηση για ασφαλίσεις ζωής και γενικές ασφαλίσεις μεταξύ της Sanlam και της Allianz.
Η Sanlam θα καταστήσει διαθέσιμες οντότητες μέσω των οποίων ασκεί τις δραστηριότητες ασφάλισης και διαχείρισης περιουσιακών στοιχείων στην Αγκόλα, το Μπενίν, τη Μποτσουάνα, τη Μπουρκίνα Φάσο, το Καμερούν, το Κονγκό, τη Γκαμπόν, τη Γκάνα, τη Γουινέα, την Ακτή Ελεφαντοστού, την Κένυα, τη Μαδαγασκάρη, το Μαλάουι, το Μάλι, τον Μαυρίκιο, το Μαρόκο, τη Μοζαμβίκη, τη Ναμίμπια, τον Νίγηρα, τη Ρουάντα, τη Σενεγάλη, τη Νότια Αφρική, την Τανζανία, το Τόγκο, την Ουγκάντα και τη Ζάμπια.
Η Allianz θα καταστήσει διαθέσιμες οντότητες μέσω των οποίων ασκεί ασφαλιστικές δραστηριότητες στο Μπουρούντι, το Καμερούν, την Αίγυπτο, τη Γκάνα, την Ακτή Ελεφαντοστού, την Κένυα, τη Μαδαγασκάρη, τον Μαυρίκιο, το Μαρόκο, τη Νιγηρία, τη Σενεγάλη, την Τανζανία και την Ουγκάντα.
4.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 (2) του Συμβουλίου, σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
5.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10873 - SANLAM / ALLIANZ / SANLAM ALLIANZ AFRICA JV (1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.